Rumah potong hewan atawa wadah gasan manyumbalih sapi di kabupaten banjar dikaluhakan bubuhan warga kampung jawa di kota martapura, sabab bau tahi sapi wan sagala kotoran nang ada disitu.bahkan pas rahatan banyu baah atawa banjit tadi kotoran ngitu hanyut wan masuk ka parumahan warga. Salain ngitu pas dipariksa bubuhan anggota komisi tiga dprd kabupaten banjar dikatahui ,bahwa saharusnya wadah panyumbalihan sapi ngitu kada bulih dipakai lagi, saba sudah baisian nang hanyar di desa jingah habang ,kacamatan karang intan. Tapi badasarkan katarangan edy handoko tukang jagal atawa sumbalih dikatahui bahwa bubuhannya tapaksa mamakai nang di kampung jawa,karna wadah panyumbalihan sapi nang ujar hanyar dibangun kaadaannya rusak wan ngalih lawan banyu. Samantara ngitu katua komisi tiga dprd kabupaten banjar baharap pamarintah dairah supaya salakasnya mambaiki wadah panyumbalihan sapi nang rusak sarta kada mamakai lagi nang di kampung jawa,sabab ujar sidin kasian warga
bjn_Latn